**ELŐTERJESZTÉS KÍSÉRŐ LAP**

**E-szám: 137/2017.**

**Tárgy: Nagykovácsi Nagyközség Önkormányzata 2018. évi átmeneti gazdálkodásáról szóló rendelet megalkotása**

**Előterjesztő neve:** Kiszelné Mohos Katalin polgármester

**Előadó neve**: Perlaki Zoltán gazdasági vezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. december 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

 **polgármester**

**Tisztelt Képviselő-testület!**

A helyi önkormányzatok költségvetésének elkészítésével kapcsolatos eljárás rendjét az államháztartásról szóló 2011. évi CXCV. törvény (a továbbiakban: Áht.) szabályozza.

Az Áht. 25.§. (1) bekezdése alapján az átmeneti gazdálkodásról szóló rendelet megalkotása akkor kötelező, amennyiben a Képviselő-testület a költségvetési rendeletet a költségvetési év március 15-ig nem fogadja el.

Az Áht. 25.§. (3) bekezdése szerint, ha a képviselő-testület a költségvetési rendeletet a költségvetési év kezdetéig vagy az átmeneti gazdálkodásról szóló rendelet hatályvesztéséig nem alkotta meg, és az átmeneti gazdálkodásról rendeletet nem alkotott, vagy az átmeneti gazdálkodásról szóló rendelet hatályát vesztette, a polgármester jogosult a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére.

A 25.§ (3) bekezdésére figyelemmel az átmeneti gazdálkodásról célszerű rendeletet alkotni tekintettel arra, hogy e nélkül, ha a költségvetési év kezdetéig nem alkot a Képviselő-testület költségvetési rendeletet, akkor a polgármester a kiadások teljesítésére csak az előző év kiadási előirányzatait alapul véve, a kiadások arányos teljesítésére jogosult.

A fentiek alapján a rendelet megalkotása nélkül egyes kifizetések teljesítésére nem lenne lehetőség, amely nem szolgálná az önkormányzat gazdasági érdekeit, valamint a gazdálkodás szabályozottsága miatt is szükségesnek tartjuk a rendelet megalkotását.

Az átmeneti gazdálkodásról szóló rendelet azokat a gazdálkodási kereteket határozza meg, amelyek között a költségvetési rendelet elfogadásáig az Önkormányzat és költségvetési szervei a bevételeiket folytatólagosan beszedik, a kiadásaikat teljesítik.

Az Áht 24. § (3) bekezdése alapján a jegyző által előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

Az átmeneti gazdálkodás időszakaszában teljesített bevételeket és kiadásokat az Önkormányzat költségvetésébe be kell illeszteni.

A jogalkotásról szóló 2010. évi CXXX. törvény 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

Társadalmi, gazdasági, költségvetési hatásai: A rendelet biztosítja az Önkormányzat és intézményei jogszerű működését és finanszírozását, az Önkormányzat 2018. évi költségvetéséről szóló rendelet hatályba lépéséig.

Környezeti és egészségügyi következményei: A rendeletnek nincsenek környezeti és egészségügyi következményei.

Adminisztratív terheket befolyásoló hatásai: A tervezet plusz adminisztratív terheket nem keletkeztet.

A jogszabály megalkotásának szükségessége, a jogalkotás elmaradásának várható következményei: Az önkormányzat 2018. évi átmeneti gazdálkodásáról szóló rendelet megalkotása az Áht. alapján nem kötelező. A rendeletalkotás egy lehetőség az önkormányzat számára annak érdekében, hogy az önkormányzat áthidalja a 2018. évi költségvetésről szóló rendelet elfogadásáig terjedő időszakot. A jogalkotás elmaradása esetén egyes kifizetések teljesítésére nem lenne lehetőség.

A jogszabály alkalmazásához szükséges személyi, szervezeti, tárgyi és pénzügyi feltételek: A rendelet alkalmazásához szükséges személyi, szervezeti, tárgyi feltételek adottak.

Kérem a Tisztelt Képviselő-testületet a fentiek alapján az előterjesztés megvitatására, és Nagykovácsi Nagyközség Önkormányzata 2018. évi átmeneti gazdálkodásáról szóló rendelet elfogadására, a minősített többség szabályai szerint.

Nagykovácsi, 2017. december 6.

 Kiszelné Mohos Katalin

 polgármester

**Nagykovácsi Nagyközség Önkormányzata**

**Képviselő-testületének**

**…/2017. (XII….) önkormányzati rendelete**

**az önkormányzat 2018. évi átmeneti gazdálkodásáról**

Nagykovácsi Nagyközség Önkormányzatának Képviselő-testülete az államháztartásról szóló 2011. évi CXCV. törvény ( a továbbiakban: Áht.) 25. §-ban kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **Az önkormányzat átmeneti gazdálkodása**

**1. §**(1) Felhatalmazást kap a polgármester, hogy az átmeneti gazdálkodás időszakában az Áht. és az önkormányzati gazdálkodásra vonatkozó jogszabályi rendelkezések betartásával, intézkedéseket tegyen az önkormányzatot megillető bevételek folyamatos beszedésére és a felmerülő, indokolt kiadások teljesítésére.

(2) Az átmeneti időszakban teljesített bevételeket és kiadásokat a költségvetésről szóló rendeletbe be kell építeni.

(3) Az önkormányzat működési-fenntartási kiadásainak teljesítése az előző évben elrendelt kifizetéseken felül a költségvetési évet közvetlenül megelőző év eredeti előirányzata 1/12 részéig, az ellátottak pénzbeli kiadásainak teljesítése a költségvetési évet közvetlenül megelőző év eredeti előirányzata 1/12 részéig terjedhet havonta.

(4) Az 1/12 rész meghatározásakor az előző évi eredeti előirányzatot korrigálni kell az áthúzódó jellegű kötelezettség-vállalások összegével, szerkezeti, szervezeti változások és több éves kihatással járó vállalt kötelezettségek összegével. Ettől eltérni csak a rendelet 4. §-ában felsorolt esetekben, illetve Képviselő-testület eseti döntései alapján lehet.

1. **Költségvetési szervek átmeneti gazdálkodása**

**2. §** (1) A költségvetési szervek közül a Polgármesteri Hivatal, a Nagykovácsi Kispatak Óvoda, az Öregiskola Közösségi Ház és Könyvtár, valamint a Lenvirág Bölcsőde és Védőnői Szolgálat intézményi finanszírozását az előző évben elrendelt kifizetéseken, továbbá a 2018. január elsejétől érvényes szerkezeti és szervezeti változásokon felül, az átmeneti gazdálkodás időszakában a költségvetési évet megelőző év eredeti kiadási és bevételi előirányzatainak 1/12 részének megfelelő összegben kell biztosítani, figyelemmel a rendszeres és az áthúzódó kötelezettségvállalások kiadási szükségleteire. A 2017. augusztus 1-től működő Nagykovácsi Településüzemeltetési Intézmény intézményi finanszírozását az előző évben elrendelt kifizetéseken, továbbá a 2018. január elsejétől érvényes szerkezeti és szervezeti változásokon felül az átmeneti gazdálkodás időszakában a költségvetési évet megelőző öt hónap kiadási és bevételi előirányzatainak 1/5 részének megfelelő összegben kell biztosítani, figyelemmel a rendszeres és az áthúzódó kötelezettségvállalások kiadási szükségleteire.

(2) A költségvetési szervek közül a Polgármesteri Hivatal, a Nagykovácsi Kispatak Óvoda, az Öregiskola Közösségi Ház és Könyvtár, valamint a Lenvirág Bölcsőde és Védőnői Szolgálat az átmeneti gazdálkodás időszakában az előző évi költségvetés eredeti előirányzata 1/12 részéig vállalhatnak kötelezettséget, teljesíthetnek kiadásokat, figyelemmel az (1) bekezdésben meghatározott szempontokra is. A 2017. augusztus 1-től működő Nagykovácsi Településüzemeltetési Intézmény az átmeneti gazdálkodás időszakában az előző öthavi költségvetés eredeti előirányzata 1/5 részéig vállalhat kötelezettséget, teljesíthet kiadásokat, figyelemmel az (1) bekezdésben meghatározott szempontokra is.

(3) Az átmeneti gazdálkodás időszakában a költségvetési szervek dolgozóit érintő, 2018. január 1-jétől esedékes bérintézkedéseket a közalkalmazottak jogállásáról szóló 1992. évi XXXIII. törvény, a közszolgálati tisztviselőkről szóló 2011. évi CXCIX. törvény és a Munka Törvénykönyvéről szóló 2012. I. törvény a kötelező legkisebb munkabér (minimálbér) és a garantált bérminimum megállapításáról szóló 430/2016. (XII. 15.) Korm. rendelet alapján kell teljesíteni.

(4) Az (1) – (3) bekezdésben foglaltaktól eltérni csak a rendelet 4. §-ában felsorolt esetekben, vagy a Képviselő-testület eseti döntései alapján lehet.

1. **Beruházások, felújítások és egyéb felhalmozási célú kiadások**

**3. §** (1) Pályázati támogatásokkal megvalósuló beruházások és felújítások esetében kötelezettségvállalás az átmeneti gazdálkodás időszakában kizárólag a 2017. évi költségvetésben rendelkezésre álló előirányzat és az elnyert támogatási összeg együttes összegének erejéig vállalható. Amennyiben a rendelkezésre álló együttes összeg nem nyújt fedezetet a kötelezettségvállalásra, akkor a Képviselő-testület külön, határozatban rögzített eseti döntése alapján vállalható a kötelezettségvállalás és indítható a feladat. A kötelezettségvállalásokhoz és a feladatok indításához biztosítani kell a szükséges pénzügyi fedezet rendelkezésre állását.

(2) Az átmeneti gazdálkodás időszakában beruházási, felújítási és egyéb felhalmozási célú kiadási előirányzatokra kötelezettségvállalás és kifizetés a 2017. évi költségvetésben rendelkezésre álló beruházási, felújítási és egyéb felhalmozási célú kiadási előirányzat maradvány összegéig történhet kötelezettségvállalás és kifizetés.

(3) A 2018. évi pályázatokhoz szükséges saját erő vállalása – az előző időszakban vállalt saját erő figyelembevételével - a Képviselő-testület döntése alapján történhet.

1. **Egyéb rendelkezések**

**4. §** Az 1.§ értelmében felhatalmazást kap a Polgármester a feladatok elvégzéséhez a 2017. évi eredeti előirányzat időarányos részének biztosítására, amely alól kivételt képeznek az alábbi kiadások (bruttó Ft):

* 1. Pest Megyei Rendőrkapitányság körzeti megbízott támogatása, havi 100 e Ft;
	2. Kossuth L. u. 45. – bontás, 4.200 e Ft;
	3. Általános Iskola -villámvédelem átépítése, 500 e Ft;
	4. Általános Iskola -konyha sütő bekötés, csepegtető polcok, 600 e Ft;
	5. Öregiskola tetőjavítás, 800 e Ft;
	6. Ortofotó – elmaradt őszi repülés (külterület), 1.300 e Ft;
	7. Térinformatikai rendszer bővítése, 1.750 e Ft;
	8. Favágás, 650 e Ft;
	9. HÉSZ módosítás, 850 e Ft;
	10. Előre nem látható feladatok, javítások, 1.700 e Ft;
	11. Rákóczi u. – nem támogatott feladatok, 6.350 e Ft;
	12. Közvilágítás tervezés, 800 e Ft;
	13. Energiahatékonysági intézkedési terv elkészítése 1.000 e Ft;
	14. Karácsonyi díszkivilágítás leszerelése, 250 e Ft;
	15. Közbeszerzések költsége 1.500 e Ft;
	16. Bursa Hungarica 2018. I. félévi támogatása;
	17. Tűzoltó laktanya villamos energiaellátásának kiépítése 900 e Ft;
	18. Lenvirág Bölcsőde vezetőjének helyettesítése szükség szerint.
1. **Záró rendelkezés**

**5. §** E rendelet 2018. január 1-jén lép hatályba és a 2018. évi költségvetési rendelet hatálybalépésének napján veszti hatályát.

 Kiszelné Mohos Katalin Papp István

 polgármester jegyző

**Általános indokolás**

Nagykovácsi Nagyközség Önkormányzata 2018. évi átmeneti gazdálkodásáról szóló rendelete az államháztartásról szóló 2011. évi CXCV. törvény előírásainak megfelelően készült. A rendelet megalkotása az önkormányzat biztonságos működését szolgálja.

Az önkormányzat 2017. évi költségvetése megfelelő alapot képez az átmeneti gazdálkodásról szóló rendelet kiemelt előirányzatainak meghatározásához, mert az intézményszerkezetben, a feladatellátásban és az állami támogatások rendszerében nincs alapvető változás a két évet érintően. A 2017-ben létrejött NATÜ Intézmény átmeneti finaszírozására külön szabályokat kell alkotni.

**Részletes indokolás**

1.§ Az önkormányzat folyamatos, zavartalan működése miatt a polgármester felhatalmazást kap a képviselő-testülettől, hogy az átmeneti időszakban gondoskodjon a bevételek folyamatos beszedéséről és az intézmények működéséhez szükséges kiadások teljesítéséről.

2.§ Az átmeneti gazdálkodás feladatonkénti bevételi és kiadási előirányzatait az önkormányzat 2017. évi költségvetése alapján határozza meg, továbbá rendelkezik a személyi juttatásokról is.

3.§ Rendelkezik az átmeneti gazdálkodás időtartama alatti beruházásokról, felújításokról, különös tekintettel a pályázati forrásából megvalósuló beruházásokra.

4.§ Az átmeneti gazdálkodás időtartama alatti eltérésekről rendelkezik.

5.§ Hatályba léptető rendelkezést tartalmaz.